Ní bhíonn éifeacht dhlíthiúil ach ag téacsanna bunaidh UNECE faoin dlí poiblí idirnáisiúnta. Ba cheart stádas agus dáta theacht i bhfeidhm an Rialacháin seo a sheiceáil sa leagan is déanaí de dhoiciméad stádais TRANS/WP.29/343 UNECE, doiciméad atá ar fáil ag:

https://unece.org/status-1958-agreement-and-annexed-regulations

Rialachán Uimh. 147 de chuid NA – Forálacha aonfhoirmeacha a bhaineann le ceadú comhpháirteanna cúplála meicniúla de chónaisc feithiclí talmhaíochta [2022/2055]

Dáta theacht i bhfeidhm: 2 Eanáir 2019

Is áis doiciméadúcháin amháin an doiciméad seo. Is é an téacs atá barántúil agus ceangailteach de réir dlí: ECE/TRANS/WP.29/2018/69.

ÁBHAR

RIALACHÁN

1. Raon feidhme

2. Sainmhínithe

3. Iarratas ar cheadú feiste nó comhpháirte cúplála meicniúla

4. Ceanglais ghinearálta maidir le ceadú feistí nó comhpháirteanna cúplála meicniúla

5. Iarratas ar cheadú feithicle atá feistithe le feiste nó comhpháirt cúplála meicniúla

6. Ceanglais ghinearálta maidir le feithiclí atá feistithe le feiste nó comhpháirt chúplála meicniúla

7. Marcálacha

8. Ceadú

9. Modhnuithe ar an bhfeiste nó ar an gcomhpháirt chúplála meicniúla, nó ar an bhfeithicil agus ar shíneadh an cheadaithe

10. Nósanna imeachta maidir le comhréireacht táirgeachta

11. Pionóis mar gheall ar neamhchomhréireacht táirgeachta

12. Scor cinntitheach den táirgeadh

13. Ainmneacha agus seoltaí na Seirbhísí Teicniúla atá freagrach as tástálacha ceadaithe a dhéanamh, agus ainmneacha agus seoltaí na nÚdarás Cineálcheadaithe

IARSCRÍBHINNÍ

1 Teachtaireacht maidir le feistí agus comhpháirteanna

2 Teachtaireacht maidir le feithiclí

3 Sampla de shocrú an mhairc ceadaithe

4 Samplaí de shocruithe maidir le luachanna saintréitheacha a mharcáil

5 Ceanglais maidir le feistí nó comhpháirteanna cúplála meicniúla le haghaidh feithiclí i gcatagóirí T, R agus S

6 Tástáil feistí nó comhpháirteanna cúplála meicniúla le haghaidh feithiclí i gcatagóirí T, R agus S

7 Suiteáil agus ceanglais speisialta

1. RAON FEIDHME

1.1. Leagtar síos leis an Rialachán seo na ceanglais a chomhlíonfaidh feistí agus comhpháirteanna cúplála meicniúla chun go measfar go hidirnáisiúnta iad mar chomhoiriúnach go frithpháirteach agus inmhalartaithe.

1.2. Tá feidhm ag an Rialachán seo maidir le feistí agus comhpháirteanna atá beartaithe le haghaidh feithiclí i gcatagóirí T, R nó S ( 1 ) (feithiclí talmhaíochta) atá beartaithe cónasc feithiclí a dhéanamh. ( 2 )

1.3. Tá feidhm ag an Rialachán seo maidir le:

1.3.1. Feistí agus comhpháirteanna caighdeánacha mar a shainmhínítear i mír 2.2.;

1.3.2. Feistí agus comhpháirteanna neamhchaighdeánacha mar a shainmhínítear i mír 2.3.;

1.3.3. Feistí agus comhpháirteanna ilghnéitheacha neamhchaighdeánacha mar a shainmhínítear i mír 2.4.

1.4. Níl feidhm ag an Rialachán seo maidir le hardaitheoirí cumhachta (nascóir trí phointe) ná maidir le nascghéaga íochtair tarracóra agus a naisc leis an bhfeithicil a tharraingítear.

2. SAINMHÍNITHE

Chun críocha an Rialacháin seo:

2.1. Ciallaíonn ‘ Feistí agus comhpháirteanna cúplála meicniúla ’ na míreanna uile ar an bhfráma, na páirteanna ualachiompartha den chabhalra agus d’fhonnadh na mótarfheithicle agus an leantóra trína gceanglaítear le chéile iad chun an cónasc feithiclí nó na feithiclí altacha a dhéanamh. Áirítear leis sin páirteanna fosaithe, inaistrithe nó inbhainte chun an fheiste nó an chomhpháirt chúplála meicniúla a cheangal nó a oibriú.

2.1.1. Baintear ceanglas cúplála uathoibríche amach más leordhóthanach é an fheithicil tarraingthe a chúlú in aghaidh an leantóra chun an chúpláil a oibriú go hiomlán, í a chur faoi ghlas go huathoibríoch agus oibriú ceart na bhfeistí glasála gan aon idirghabháil sheachtrach a chur in iúl.

2.2. Tá ‘ Feistí agus comhpháirteanna cúplála meicniúla caighdeánacha ’ comhréireach le toisí caighdeánacha agus luachanna saintréitheacha mar a thugtar sa Rialachán seo. Tá siad inmhalartaithe laistigh dá n-aicme, neamhspleách ar an monaróir i ndáil le toisí suiteáilte agus féadtar iad a cheangal d’fheistí agus comhpháirteanna cúplála meicniúla caighdeánacha den aicme iomchuí i gcomhréir le Tábla 2 in Iarscríbhinn 5.

2.3. Níl ‘ Feistí agus comhpháirteanna cúplála meicniúla neamhchaighdeánacha ’ comhréireach ar gach slí leis na toisí caighdeánacha agus leis na luachanna saintréitheacha a thugtar sa Rialachán seo ach féadtar iad a cheangal d’fheistí agus comhpháirteanna cúplála caighdeánacha san aicme ábhartha.

2.4. Níl ‘ Feistí agus comhpháirteanna cúplála meicniúla ilghnéitheacha neamhchaighdeánacha ’ comhréireach le toisí caighdeánacha agus le luachanna saintréitheacha mar a thugtar sa Rialachán seo agus ní fhéadtar iad a cheangal d’fheistí agus comhpháirteanna cúplála caighdeánacha. Áirítear leo sin, mar shampla, feistí nach gcomhfhreagraíonn d’aon cheann de na haicmí a go r a liostaítear i mír 2.6., ach a chomhfhreagraíonn do chaighdeáin náisiúnta agus idirnáisiúnta atá ann cheana féin.

2.5. Féadfaidh níos mó ná aon chomhpháirt amháin a bheith i bhfrámaí tarraingthe agus féadfaidh siad a bheith inchoigeartaithe go tapa ó thaobh airde de nó le pionnaí. Tá feidhm ag an Rialachán seo maidir le frámaí tarraingthe ar aonaid ar leithligh iad, nach cuid struchtúrach den tarracóir iad.

2.6. Aicmítear feistí agus comhpháirteanna cúplála meicniúla de réir a gcineáil mar a leanas: 2.6.1. Aicme a80 Meall cúplála 80 agus pláta coinneála a úsáideann feiste sféarúil agus bracanna ar an bhfeithicil tarraingthe chun an leantóir a cheangal trí bhíthin ceann Cúplála 80 scríobaire meallchruthach. 2.6.2. Aicme b80 Tá cuas sféarúil 80 mm ag an gceann Cúplála 80, feistithe ar bharra tarraingthe an leantóra chun ceangal le meall Cúplála 80. 2.6.3. Aicme c40 Cúpláin bharra tarraingthe de chineál cleibhí, le pionna (trastomhas 30 mm go 38 mm), giall agus dúnadh uathoibríoch nó neamh-uathoibríoch agus pionna glasála ar an bhfeithicil tarraingthe chun í a cheangal den leantóir trí bhíthin fáinne cúplála 2.6.4. Aicme d40-1 Súile barra tarraingthe 40 ag a bhfuil poll sorcóireach atá oiriúnach le haghaidh pionna (trastomhas 30 mm go 38 mm) agus tiús ainmniúil 30,5 mm, agus atá feistithe le barra tarraingthe leantóirí chun iad a cheangal de chúpláin de chineál cleibhí. 2.6.5. Aicme d40-2 Súile barra tarraingthe 40 ag a bhfuil poll sorcóireach atá oiriúnach le haghaidh pionna (trastomhas 30 mm go 38 mm) agus tiús ainmniúil 42 mm, agus atá feistithe le barra tarraingthe leantóra chun iad a cheangal de chúplán de chineál cleibhí. 2.6.6. Aicme d50 Súil bharra tarraingthe toróideach ag a bhfuil poll ar trastomhas 50 mm, atá feistithe le barraí tarraingthe leantóra chun ceangal de chrúca nascaire (aicme g) nó de chúplán piotón (aicme h) 2.6.6.1. Aicme d50-1 Súil bharra tarraingthe toróideach ag a bhfuil poll ar trastomhas 50 mm agus trastomhas ainmniúil den trasghearradh 30 mm, atá feistithe le barraí tarraingthe leantóirí chun iad a cheangal de chrúca nascaire (aicme g) nó de chúplán piotón (aicme h) 2.6.6.2. Aicme d50-2 Súil bharra tarraingthe toróideach ag a bhfuil poll ar trastomhas 50 mm agus trastomhas ainmniúil den trasghearradh 41 mm ar a mhéad, atá feistithe le barraí tarraingthe leantóirí chun iad a cheangal de chrúca nascaire (aicme g) 2.6.7. Aicme e Barraí tarraingthe neamhchaighdeánacha atá comhdhéanta de bharraí tarraingthe gabhlacha agus eile, feistí forthiomána agus míreanna trealaimh comhchosúla suiteáilte ar thosach na feithicle a tharraingítear, nó ar fhonnadh na feithicle, atá oiriúnach chun iad a chúpláil leis an bhfeithicil tarraingthe trí bhíthin fáinní cúplála. Súile barra tarraingthe, ceann cúplála scríobaire meallchruthach nó feistí cúplála comhchosúla. Féadtar barraí tarraingthe a bheith ar insí le go bhféadfaidh siad gluaiseacht go réidh i bplána ceartingearach gan bheith mar thaca d’aon ualach ceartingearach nó féadfaidh siad a bheith fosaithe i bplána ceartingearach le bheith mar thaca d’ualach ceartingearach (barraí tarraingthe dochta). Féadfaidh barraí tarraingthe dochta a bheith go hiomlán docht nó féadtar iad a shuiteáil le sprionga nó ar bhealach inchoigeartaithe (e.g. go hiodrálach). Féadfaidh barraí tarraingthe a bheith comhdhéanta de níos mó ná comhpháirt amháin agus féadfaidh siad a bheith inchoigeartaithe nó casta. 2.6.8. Aicme f Frámaí tarraingthe neamhchaighdeánacha atá comhdhéanta de na comhpháirteanna agus feistí ar fad idir na feistí cúplála, amhail cúplán cleibhí, cúplán mill, etc. agus cuid chúil an tarracóra (mar shampla an tras-seoladh, an cabhalra ualachiompartha nó an fonnadh). 2.6.9. Aicme g Crúcaí nascaire ag a bhfuil pláta coinneála agus feiste íslithe a oibrítear ag úsáid cumhacht sheachtrach le haghaidh cúpláil agus díchúpláil cianrialaithe chun ceangal den leantóir ag úsáid fáinní nascóra nó súile barraí tarraingthe. 2.6.10. Aicme h Cúpláin phiotón ag a bhfuil pláta coimeádta atá ceangailte den leantóir trí bhíthin fáinní nascóra nó súile barraí tarraingthe. 2.6.11. Aicme i Cúpláin bharra tarraingthe tarracóra neamhsclóine timpeall ar fhad-ais. 2.6.12. Aicme j Súile barra tarraingthe atá feistithe le barraí tarraingthe leantóra chun ceangal de bharra tarraingthe leantóra (aicme i). 2.6.13. Aicme q Cúpláin bharra tarraingthe de chineál cleibhí neamhsclóine timpeall ar fhad-ais. 2.6.14. Aicme r Súil bharra tarraingthe, sclóin timpeall ar fhad-ais, ag a bhfuil trasghearradh ciorclach agus atá feistithe le barra tarraingthe leantóirí chun ceangal de chúpláin neamhsclóine de chineál cleibhí (aicme q). 2.6.15. Aicme s Feistí agus comhpháirteanna cúplála nach bhfuil comhréireach le haon ceann de na haicmí a go r agus a úsáidtear le haghaidh feidhmeanna speisialta agus a chumhdaítear go ginearálta le caighdeáin náisiúnta nó idirnáisiúnta atá ann cheana féin (atá uathúil i leith tíortha áirithe).

2.7. ‘ Is feistí agus comhpháirteanna iad córais chianrialaithe ’ lena gcumasaítear oibriú na feiste cúplála ó thaobh na feithicle nó ó chábán tiománaí na feithicle.

2.8. ‘ Is feistí agus comhpháirteanna iad ciantáscairí ’ a chuireann in iúl go bhfuil cúpláil curtha i bhfeidhm agus go bhfuil na feistí glasála á n-oibriú.

2.9. Ciallaíonn ‘ cineál feiste nó comhpháirt cúplála ’ feiste nó comhpháirt nach bhfuil éagsúil i leith gnéithe fíor-riachtanacha amhail:

2.9.1. Trádainm nó marc an mhonaróra nó an tsoláthróra;

2.9.2. Aicme an chúpláin mar a shainmhínítear i mír 2.6.;

2.9.3. An cruth seachtrach, na príomh-thoisí nó an difríocht bhunúsach sa dearadh lena n-áirítear ábhair arna n-úsáid; agus

2.9.4. Na luachanna saintréitheacha D, Dc, S, A v agus V mar a shainmhínítear i mír 2.10.

2.10. Déantar na luachanna saintréitheacha D, Dc, S, A v agus V a shainmhíniú nó a chinneadh mar:

2.10.1. Is é an luach D nó Dc an luach tagartha teoiriciúil le haghaidh na bhfórsaí cothrománacha san fheithicil tarraingthe agus sa leantóir agus úsáidtear é mar an bonn le haghaidh ualach cothrománach sna tástálacha dinimiciúla. Maidir le feistí agus comhpháirteanna cúplála meicniúla nach bhfuil deartha chun tacú le hualaí ceartingearacha forchurtha, is éard atá sa luach: Maidir le feistí agus comhpháirteanna cúplála meicniúla le haghaidh leantóirí barra tarraingthe docht mar a shainmhínítear i 2.12., is éard atá sa luach: I gcás inarb amhlaidh: T uasmhais na feithicle tarraingthe atá incheadaithe go teicniúil, i dtonaí. I gcás inarb ábhartha, áirítear leis sin an t-ualach ceartingearach arna fhorchur le tarracóir barra tarraingthe docht. (3) R an uasmhais is incheadaithe go teicniúil, i dtonaí, le haghaidh leantóir ag a bhfuil barra tarraingthe atá saor le gluaiseacht i bplána ceartingearach, nó le haghaidh leathleantóra.3 C an mhais, i dtonaí, arna tras-seoladh chun na talún ag acastóir nó acastóirí an leantóra barra tarraingthe dhocht, mar a shainmhínítear i mír 2.12., nuair atá sé cúpláilte leis an bhfeithicil tarraingthe agus ualaithe chuig an uasmhais is incheadaithe go teicniúil.2 g an luasghéarú de bharr domhantarraingthe (a nglactar leis gur 9,81 m/s2 é) S mar a shainmhínítear i mír 2.10.2.

2.10.2. Is éard atá i luach S, an mhais cheartingearach, i gcileagraim, a fhorchuireann an leantóir barra tarraingthe docht ar an gcúplán, faoi riocht statach, mar a shainmhínítear i mír 2.12., den uasmhais is incheadaithe go teicniúil. 3

2.10.3. Is éard atá i luach Av, uasmhais acastóra incheadaithe an acastóra stiúrtha, i dtonaí, i gcás leantóirí ag a bhfuil barraí tarraingthe ar insí.

2.10.4. Is éard atá i luach V, luach tagartha teoiriciúil aimplitiúid an fhórsa cheartingearaigh a fhorchuirtear ar an gcúplán ag leantóir barra tarraingthe docht d’uasmhais is incheadaithe go teicniúil atá níos mó ná 3,5 thona. Úsáidtear an luach V mar an bonn le haghaidh fórsaí ceartingearacha sna tástálacha dinimiciúla.

2.11. Siombailí agus sainmhínithe arna n-úsáid in Iarscríbhinn 6 a ghabhann leis an Rialachán seo. Av = uasmhais acastóra incheadaithe an acastóra stiúrtha, i dtonaí, i gcás leantóirí ag a bhfuil barraí tarraingthe ar insí. C = mais leantóra barra tarraingthe dhocht i dtonaí – féach mír 2.10.1. den Rialachán seo. D = Luach D in kN – féach mír 2.10.1. den Rialachán seo. Dc = Luach Dc in kN le haghaidh leantóirí barra tarraingthe dhocht – féach mír 2.10.1. den Rialachán seo. R = mais na feithicle a tharraingítear i dtonaí – féach mír 2.10.1. den Rialachán seo. T = mais na feithicle tarraingthe i dtonaí – féach mír 2.10.1. den Rialachán seo. Fs = fórsa ardaithe statach in kN. Fh = comhpháirt chothrománach d’fhórsa tástála i bhfad-ais feithicle in kN. Fv = comhpháirt cheartingearach d’fhórsa tástála in kN. S = mais cheartingearach statach in kg. V = Luach-V in kN – féach mír 2.10.4. den Rialachán seo. g = luasghéarú de bharr domhantarraingthe, a nglactar leis gur 9,81 m/s2 é. vuas = Is é vuas an t-uasluas deartha ar ina leith a dhéantar tástáil agus ceadú ar an bhfeiste cúplála agus ar an bhfeithicil, faoi seach, maidir leis an rialachán seo Foscripteanna: O = fórsa tástála uasta U = fórsa tástála íosta s = fórsa statach h = cothrománach p = bíogach res = comhthoraidh v = ceartingearach w = fórsa ailtéarnach

2.12. leantóir barra tarraingthe dhocht ’ feithicil a tharraingítear le hacastóir amháin nó le grúpa acastóirí, le barra tarraingthe nach bhfuil in ann rothlú i gcoibhneas leis an bhfeithicil nó, mar gheall ar chóras crochta a bheith ann (mar shampla), nach bhfuil in ann rothlú ach méid teoranta timpeall ar acastóir amháin – comhthreomhar le dromchla an bhóthair agus trasnach leis an treo taistil – agus atá in ann fórsaí ceartingearacha a thras-seoladh chuig an bhfeithicil tarraingthe. Iompraíonn an fheithicil tarraingthe cuid de mheáchan leantóra den sórt sin. Meastar gur barra tarraingthe docht é barra tarraingthe altach atá inchoigeartaithe go hiodrálach. Ciallaíonn ‘’ feithicil a tharraingítear le hacastóir amháin nó le grúpa acastóirí, le barra tarraingthe nach bhfuil in ann rothlú i gcoibhneas leis an bhfeithicil nó, mar gheall ar chóras crochta a bheith ann (mar shampla), nach bhfuil in ann rothlú ach méid teoranta timpeall ar acastóir amháin – comhthreomhar le dromchla an bhóthair agus trasnach leis an treo taistil – agus atá in ann fórsaí ceartingearacha a thras-seoladh chuig an bhfeithicil tarraingthe. Iompraíonn an fheithicil tarraingthe cuid de mheáchan leantóra den sórt sin. Meastar gur barra tarraingthe docht é barra tarraingthe altach atá inchoigeartaithe go hiodrálach. ( 4 )

2.13. Ciallaíonn ‘ cúpláil mheicniúil dheimhneach ’ go mbeidh dearadh agus geoiméadracht feiste agus a comhpháirteanna amhail is nach n-osclóidh sí agus nach ndíghníomhachtóidh sí faoi ghníomhaíocht aon fhórsa nó comhpháirteanna d’fhórsaí a mbíonn sí faoina réir le linn gnáthúsáide nó tástála.

2.14. Ciallaíonn ‘ cineál feithicle ’ feithiclí nach bhfuil éagsúil le chéile i leith gnéithe fíor-riachtanacha amhail struchtúr, toisí, cruth agus ábhair i bpáirteanna lena bhfuil an fheiste nó an chomhpháirt cúplála meicniúla greamaithe. Tá feidhm aige sin maidir leis an bhfeithicil tarraingthe agus an leantóir.

3. IARRATAS AR CHEADÚ FEISTE NÓ COMHPHÁIRTE CÚPLÁLA MEICNIÚLA

3.1. Is é sealbhóir an trádainm nó an mhairc, nó a ionadaí atá creidiúnaithe go cuí, a chuirfidh an t-iarratas ar cheadú isteach.

3.2. Maidir le gach cineál feiste nó comhpháirte cúplála meicniúla, beidh an fhaisnéis a leanas ag gabháil leis an iarratas, mar shampla, trí bhíthin na foirme Fógra a thugtar in Iarscríbhinn 1:

3.2.1. Mionsonraí faoi thrádainmneacha nó marcanna uile an mhonaróra nó an tsoláthróra atá le cur i bhfeidhm leis an bhfeiste nó comhpháirt cúplála meicniúla;

3.2.2. Líníochtaí atá mionsonraithe go leordhóthanach chun an fheiste nó an chomhpháirt a shainmhíniú agus a shonraíonn an bealach atá sí le feistiú ar an bhfeithicil; taispeánfaidh na líníochtaí an suíomh agus an spás a chuirtear ar fáil le haghaidh na huimhreach ceadaithe agus le haghaidh marcálacha eile mar a thugtar i mír 7.;

3.2.3. Ráiteas ar luachanna D, D c , S, Av agus V mar is infheidhme agus mar a shainmhínítear i mír 2.10.

3.2.3.1. Beidh luachanna saintréitheacha na bhfeistí cúplála ar a laghad cothrom leis na luachanna saintréitheacha atá infheidhme maidir le huasmhaiseanna incheadaithe na feithicle tarraingthe, an leantóra agus an chónaisc.

3.2.4. Tuairisc mhionsonraithe theicniúil ar an bhfeiste nó ar an gcomhpháirt, lena sonraítear, go háirithe, an cineál agus na hábhair arna n-úsáid;

3.2.5. Samplaí arna n-iarraidh ag an Údarás Cineálcheadaithe nó ag an tSeirbhís Theicniúil;

3.2.6. Beidh na samplaí uile críochnaithe go hiomlán agus beidh an chóireáil dromchla deiridh curtha orthu. I gcás ina gcuirtear an chóireáil deiridh orthu le péint nó le clúdach púdair eapocsaigh, áfach, ba cheart í a fhágáil ar lár;

4. CEANGLAIS GHINEARÁLTA MAIDIR LE CEADÚ FEISTÍ NÓ COMHPHÁIRTEANNA CÚPLÁLA MEICNIÚLA

4.1. Beidh gach sampla comhréireach leis na sonraíochtaí maidir le toisí agus neart a leagtar amach in Iarscríbhinní 5 agus 6. I ndiaidh na dtástálacha a shonraítear in Iarscríbhinn 6, ní bheidh aon scoilt, aon bhriseadh ná aon díchumadh buan iomarcach ann a bheadh díobhálach d’oibriú sásúil na feiste nó na comhpháirte.

4.2. Gach cuid den fheiste nó den chomhpháirt cúplála meicniúla a bhféadfadh an fheithicil agus an leantóir scaradh óna chéile dá dteipfeadh orthu, beidh siad déanta as cruach nó iarann teilgthe. Féadtar ábhair eile a úsáid ar choinníoll gur thaispeáin an monaróir coibhéis chun sástacht Údarás Cineálcheadaithe nó Sheirbhís Theicniúil an Pháirtí Chonarthaigh a chuireann an Rialachán seo i bhfeidhm.

4.3. Beidh na feistí nó comhpháirteanna cúplála sábháilte le hoibriú agus beidh duine amháin in ann cúpláil agus díchúpláil a dhéanamh gan uirlisí a úsáid. Feistí cúplála atá beartaithe le haghaidh leantóirí ag a bhfuil uasmhais is incheadaithe go teicniúil atá níos mó ná 3.5 tona, is ceann de na cineálacha a leanas a bheidh iontu: (a) Cúpláil uathoibríoch arna sainmhíniú in 2.2, nó (b) Próiseas uathoibríoch cúplála agus glasála i gcás ina dtugtar an próiseas cúplála tionscanta chun críche go huathoibríoch agus ina dtaispeántar an suíomh glasáilte i réimse radhairc an tiománaí, nó (c) Arna nglasáil agus arna ndaingniú de láimh, gan aon uathoibriú ná feiste féinghlasála acu.

4.4. Déanfar na feistí nó comhpháirteanna cúplála meicniúla a dhearadh agus a mhonarú amhail is go leanfaidh siad de bheith ag feidhmiú go sásúil agus go gcoinneoidh siad na saintréithe a fhorordaítear leis an Rialachán seo le linn gnáthúsáide agus ar choinníoll go ndéantar iad a chothabháil i gceart agus páirteanna atá ag imeacht ó mhaith a athsholáthar.

4.5. Déanfar na feistí nó comhpháirteanna cúplála meicniúla uile a dhearadh le go mbeidh cúpláil mheicniúil dheimhneach acu agus déanfar an suíomh dúnta a chur faoi ghlas ar a laghad uair amháin le cúpláil mheicniúil dheimhneach bhreise ach amháin i gcás ina sloinntear ceanglais bhreise in Iarscríbhinn 5. De rogha air sin, féadfaidh dhá shocrú ar leithligh nó níos mó a bheith ann chun sláine na feiste a áirithiú, ach déanfar gach socrú a dhearadh le go mbeidh cúpláil mheicniúil dheimhneach aige agus déanfar é a thástáil go haonarach maidir le haon cheanglas a thugtar in Iarscríbhinn 6. Is mar a shainmhínítear í i mír 2.13. a bheidh cúpláil mheicniúil dheimhneach. Ní fhéadtar fórsaí sprionga a úsáid ach amháin chun an fheiste a dhúnadh agus chun cosc a chur ar éifeachtaí creathaidh bheith ina gcúis le codanna den fheiste gluaiseacht go dtí suíomhanna ina bhféadfadh sí oscailt nó díghníomhachtú. Ní cheadófar don fheiste iomlán oscailt nó díghníomhachtú de thoradh teip nó fágáil ar lár aon sprionga aonair. Suífear feistí ciantáscaire, nuair a shuiteáiltear i gcábán na feithicle iad, laistigh de réimse radhairc an tiománaí, agus sainaithneofar go soiléir iad. Nuair a shuiteáiltear ar thaobh na feithicle iad, sainaithneofar go buan agus go soiléir na feistí ciantáscaire. Déanfar an fheiste chiantáscaire a ghníomhachtú agus a athshocrú go huathoibríoch gach tráth a osclaítear agus a dhúntar an cúplán.

4.6. Beidh treoracha suiteála agus oibriúcháin ag gabháil le gach feiste nó comhpháirt ina dtabharfar faisnéis leordhóthanach d’aon duine inniúil chun í a shuiteáil i gceart ar an bhfeithicil agus chun í a oibriú i gceart – féach Iarscríbhinn 7 freisin. Is i dteanga na tíre ina mbeidh sí le díol, ar a laghad, a bheidh na treoracha. I gcás feistí agus comhpháirteanna a sholáthraítear lena suiteáil den chéad uair ag monaróir feithicle nó ag tógálaí cabhlach, féadtar treoracha suiteála a scaipeadh ach is é monaróir nó tógálaí cabhlach na feithicle a bheidh freagrach as a áirithiú go soláthrófar na treoracha is gá d’oibreoir na feithicle chun an fheiste nó an chomhpháirt cúplála a oibriú i gceart.

4.7. Feistí tarraingthe atá inchoigeartaithe go tapa ó thaobh airde de gan aon chúnamh cumhachta, ní fhéadfaidh siad dul thar fhórsa oibrithe 40 daN.

5. IARRATAS AR CHEADÚ FEITHICLE ATÁ FEISTITHE LE FEISTE NÓ COMHPHÁIRT CÚPLÁLA MEICNIÚLA

5.1. Is é monaróir na feithicle nó a ionadaí atá creidiúnaithe go cuí a dhéanfaidh an t-iarratas ar cheadú ar chineál feithicle maidir le feiste nó comhpháirt cúplála meicniúla a fheistiú a chur isteach.

5.2. Beidh an fhaisnéis a leanas ag gabháil leis an iarratas lena chur ar chumas an údaráis cineálcheadaithe an fhoirm fógra a thugtar in Iarscríbhinn 2 a chomhlánú.

5.2.1. Líníochtaí atá mionsonraithe go leordhóthanach chun an fheiste nó an chomhpháirt a shainaithint agus a shonraíonn an bealach atá sí le feistiú ar an bhfeithicil; taispeánfaidh na líníochtaí an suíomh agus an spás a chuirtear ar fáil le haghaidh na huimhreach ceadaithe agus le haghaidh marcálacha eile mar a thugtar i mír 7.;

5.2.2. Tuairisc mhionsonraithe theicniúil ar an bhfeiste nó ar an gcomhpháirt, lena sonraítear, go háirithe, an cineál agus na hábhair arna n-úsáid;

5.2.3. Ráiteas ar luachanna D, D c , S, A v agus V mar is infheidhme agus mar a shainmhínítear i mír 2.10.;

5.2.3.1. Beidh na luachanna saintréitheacha ar a laghad cothrom leis na luachanna saintréitheacha atá infheidhme maidir le huasmhaiseanna incheadaithe na feithicle tarraingthe, an leantóra agus an chónaisc.

5.2.4. Cuirfear feithicil, atá ionadaíoch ar an gcineál atá le ceadú agus a bhfuil feiste cúplála meicniúla le feistiú uirthi, faoi bhráid an Údaráis Cineálcheadaithe nó na Seirbhíse Teicniúla, a fhéadfaidh samplaí breise den fheiste nó den chomhpháirt a iarraidh;

5.2.5. Féadtar glacadh le feithicil nach bhfuil na comhpháirteanna uile atá iomchuí don chineál aici ar choinníoll go bhféadfaidh an t-iarratasóir a thaispeáint, chun sástacht an Údaráis Cineálcheadaithe nó na Seirbhíse Teicniúla, nach bhfuil aon éifeacht ag easnamh na gcomhpháirteanna ar thorthaí an iniúchta a mhéid a bhaineann le ceanglais an Rialacháin seo.

6. Ceanglais ghinearálta maidir le feithiclí atá feistithe le feiste nó comhpháirt chúplála meicniúla

6.1. Déanfar an fheiste nó an chomhpháirt cúplála meicniúla arna feistiú ar an bhfeithicil a cheadú i gcomhréir le ceanglais mhíreanna 3. agus 4. agus Iarscríbhinní 5 agus 6 a ghabhann leis an Rialachán seo.

6.2. Comhlíonfaidh suiteáil na feiste nó na comhpháirte cúplála meicniúla ceanglais Iarscríbhinn 7 a ghabhann leis an Rialachán seo.

6.3. Cuirfear treoracha oibriúcháin ar fáil maidir le húsáid na feiste nó na comhpháirte cúplála ina mbeidh aon treoracha speisialta le haghaidh oibríochtaí atá difriúil leis na cinn a bhaineann le cineál na feiste nó na comhpháirte cúplála de ghnáth, agus treoracha le haghaidh cúpláil agus díchúpláil i modhanna difriúla oibriúcháin, mar shampla, ag uillinneacha éagsúla idir an fheithicil tarraingthe agus an fheithicil a tharraingítear. Beidh na treoracha oibriúcháin sin ag gabháil le gach feithicil agus is i dteanga na tíre ina mbeidh sí le díol, ar a laghad, a bheidh siad.

7. MARCÁLACHA

7.1. Maidir le cineálacha feistí agus comhpháirteanna cúplála meicniúla a chuirtear isteach lena gceadú, beidh pláta cineáil orthu ar a mbeidh trádainm nó marc an mhonaróra, an tsoláthróra nó an iarratasóra.

7.2. Beidh spás sách mór air chun an marc ceadaithe dá dtagraítear i mír 8.5 agus a thaispeántar in Iarscríbhinn 3 a fhorchur air. Taispeánfar an spás sin ar na líníochtaí dá dtagraítear i mír 3.2.2.

7.3. Cóngarach don mharc ceadaithe dá dtagraítear i míreanna 7.2. agus 8.5., marcálfar an fheiste nó an chomhpháirt cúplála meicniúla le haicme an chúpláin, mar a shainmhínítear i mír 2.6. agus leis na luachanna saintréitheacha mar a shainmhínítear i mír 2.10. agus mar a thaispeántar in Iarscríbhinn 4, agus leis an uasluas deartha a shainmhínítear in 2.11. Taispeánfar an suíomh le haghaidh na marcálacha sin ar na líníochtaí dá dtagraítear i mír 3.2.2.

7.4. I gcás ina gceadaítear an fheiste nó an chomhpháirt cúplála meicniúla le haghaidh luachanna saintréitheacha malartacha laistigh den aicme chéanna cúpláin nó feiste, marcálfar dhá rogha mhalartacha ar a mhéad ar an bhfeiste nó ar an gcomhpháirt.

7.5. I gcás ina gcuirtear srian ar chur i bhfeidhm na feiste nó na comhpháirte cúplála meicniúla ar aon bhealach, mar shampla, i gcás ina bhfuil úsáid na feiste teoranta do luas áirithe, marcálfar an srian sin ar an bhfeiste nó ar an gcomhpháirt.

7.6. Beidh gach marcáil buan agus inléite nuair a bheidh an fheiste nó an chomhpháirt suiteáilte ar an bhfeithicil.

8. CEADÚ

8.1. I gcás ina gcomhlíonann an sampla nó na samplaí de chineál feiste nó comhpháirt cúplála meicniúla ceanglais an Rialacháin seo, deonófar ceadú faoi réir chomhlíonadh sásúil cheanglais mhír 10.

8.2. Sannfar uimhir ceadaithe do gach cineál feithicle a cheadaítear. Léireoidh an chéad dá dhigit den uimhir seo (00 faoi láthair) an tsraith leasuithe a chorpraíonn na leasuithe teicniúla fíor-riachtanacha is déanaí a rinneadh ar an Rialachán an tráth a eisíodh an ceadú. Ní dhéanfaidh an Páirtí Conarthach céanna an uimhir chéanna a shannadh do chineál eile feiste nó comhpháirte dá dtagraítear sa Rialachán seo.

8.3. Fógra maidir le ceadú nó maidir le síneadh, diúltú nó tarraingt siar ceadú nó maidir le scor cinntitheach de tháirgeadh, a bhaineann le cineál feiste nó comhpháirte cúplála meicniúla arna cheadú de bhun an Rialacháin seo, cuirfear an fógra sin in iúl do na Páirtithe i gComhaontú 1958 a chuireann an Rialachán seo i bhfeidhm trí bhíthin foirm fógra a bheidh i gcomhréir leis an tsamhail atá in Iarscríbhinn 1 nó in Iarscríbhinn 2 a ghabhann leis an Rialachán seo.

8.4. Anuas ar an marc a fhorordaítear i mír 7.1., greamófar marc ceadaithe mar a shainmhínítear i mír 8.5. de gach feiste nó comhpháirt cúplála meicniúla a cheadaítear faoin Rialachán seo, sa spás dá dtagraítear i mír 7.2.

8.5. Marc idirnáisiúnta a bheidh sa mharc ceadaithe a bheidh comhdhéanta de na nithe a leanas:

8.5.1. Ciorcal timpeall ar an litir ‘E’ agus, taobh leis an litir sin, sainuimhir na tíre a dheonaigh an ceadú; ( 5 )

8.5.2. An uimhir cheadaithe a fhorordaítear i mír 8.2.;

8.5.3. Ceannlitir D sa chás go ndéantar tástáil de réir Iarscríbhinn 6 mír 3.1.3 (tástáil strustuirse dhinimiciúil) nó

8.5.4. ceannlitir S sa chás go ndéantar tástáil de réir Iarscríbhinn 6 mír 3.3.3.2 (tástáil statach);

8.5.5. Ceannlitir T le haghaidh tástáil dhá-chomhpháirte;

8.5.6. Socrófar an marc ceadaithe agus an uimhir cheadaithe mar a thaispeántar sa sampla in Iarscríbhinn 3.

9. MODHNUITHE AR AN BHFEISTE NÓ AR AN gCOMHPHÁIRT CHÚPLÁLA MEICNIÚLA, NÓ AR AN bhFEITHICIL AGUS AR SHÍNEADH AN CHEADAITHE

9.1. Aon mhodhnú ar an gcineál feiste nó comhpháirte cúplála meicniúla, nó ar an bhfeithicil mar a shainmhínítear i mír 2.9., tabharfar fógra faoi don Údarás Cineálcheadaithe nó don tSeirbhís Theicniúil a dheonaigh an ceadú. Ina dhiaidh sin, féadfaidh an tÚdarás Cineálcheadaithe nó an tSeirbhís Theicniúil ceann de na nithe a leanas a dhéanamh:

9.1.1. A mheas nach dócha go mbeidh éifeacht dhíobhálach shuntasach ag na modhnuithe agus go gcomhlíonann an fheiste, an chomhpháirt nó an fheithicil na ceanglais fós in aon chás; nó

9.1.2. Tuarascáil tástála sa bhreis a éileamh.

9.2. Deimhniú nó diúltú ceadaithe, rud lena sonrófar an modhnú, is de réir an nós imeachta a fhorordaítear i mír 8.3 a dhéanfar é a chur in iúl do na Páirtithe Conarthacha a chuireann an Rialachán seo i bhfeidhm.

9.3. An tÚdarás Cineálcheadaithe nó an tSeirbhís Theicniúil a eisíonn síneadh le ceadú, déanfaidh sé nó sí uimhir sraithe a shannadh do shíneadh den sórt sin agus cuirfidh sé nó sí na Páirtithe Conarthacha eile a chuireann an Rialachán seo i bhfeidhm ar an eolas faoi trí bhíthin an nós imeachta a fhorordaítear i mír 8.3.

10. Nósanna imeachta maidir le comhréireacht táirgeachta

Beidh na nósanna imeachta comhréireachta táirgeachta i gcomhréir leo sin a leagtar amach i gComhaontú 1958, Sceideal 1 (E/ECE/TRANS/505/Rev.3), agus na ceanglais seo a leanas ann:

10.1. Áiritheoidh sealbhóir an cheadaithe go ndéanfar torthaí na dtástálacha um chomhréireacht táirgeachta a thaifeadadh agus go mbeidh na doiciméid atá i gceangal leis ar fáil ar feadh tréimhse arna chinneadh i gcomhaontú leis an Údarás Cineálcheadaithe nó leis an tSeirbhís Theicniúil. Ní faide ná 10 mbliana a bheidh sa tréimhse sin, ag comhaireamh ón tráth a scoirtear go cinntitheach de tháirgeadh.

10.2. An tÚdarás Cineálcheadaithe nó an tSeirbhís Theicniúil a dheonaigh cineálcheadú, féadfaidh sé nó sí na modhanna rialaithe comhréireachta arna gcur i bhfeidhm i ngach saoráid táirgthe a fhíorú ag am ar bith. Uair amháin gach 2 bhliain a bheidh i ngnáthmhinicíocht na bhfíorúchán sin.

11. Pionóis mar gheall ar neamhchomhréireacht táirgeachta

11.1. An ceadú a dheonaítear i leith cineál feiste nó comhpháirte cúplála meicniúla de bhun an Rialacháin seo, féadfar é a tharraingt siar mura gcomhlíontar na ceanglais nó mura bhfuil feiste nó comhpháirt ar a bhfuil an marc ceadaithe comhréireach leis an gcineál a cheadaítear.

11.2. Páirtí Conarthach sa Chomhaontú a chuireann an Rialachán seo i bhfeidhm, má dhéanann sé ceadú a dheonaigh sé roimhe sin a tharraingt siar, tabharfaidh sé fógra láithreach faoi sin do na Páirtithe Conarthacha eile a chuireann an Rialachán seo i bhfeidhm, rud a dhéanfaidh sé trí bhíthin foirm fógra a bheidh i gcomhréir leis an tsamhail atá in Iarscríbhinn 1 nó in Iarscríbhinn 2 a ghabhann leis an Rialachán seo.

12. Scor cinntitheach den táirgeadh

Má scoireann sealbhóir an cheadaithe go hiomlán de bheith ag monarú cineál feiste nó comhpháirte cúplála meicniúla a ceadaíodh i gcomhréir leis an Rialachán seo, tabharfaidh sé fógra faoi sin don Údarás Cineálcheadaithe nó don tSeirbhís Theicniúil a dheonaigh an ceadú. Ar an fógra ábhartha a fháil, tabharfaidh an tÚdarás Cineálcheadaithe nó an tSeirbhís Theicniúil sin fógra do na Páirtithe Conarthacha eile i gComhaontú 1958 a chuireann an Rialachán seo i bhfeidhm faoi sin trí bhíthin foirm fógra a bheidh i gcomhréir leis an tsamhail in Iarscríbhinn 1 nó in Iarscríbhinn 2 a ghabhann leis an Rialachán seo.

13. AINMNEACHA AGUS SEOLTAÍ NA SEIRBHÍSÍ TEICNIÚLA ATÁ FREAGRACH AS TÁSTÁLACHA CEADAITHE A DHÉANAMH, AGUS AINMNEACHA AGUS SEOLTAÍ NA NÚDARÁS CINEÁLCHEADAITHE

13.1. Na páirtithe conarthacha i gComhaontú 1958 a chuireann an Rialachán seo i bhfeidhm, cuirfidh siad in iúl do Rúnaíocht na Náisiún Aontaithe ainmneacha agus seoltaí na seirbhísí teicniúla atá freagrach as tástálacha ceadaithe a dhéanamh, mar aon le hainmneacha agus seoltaí na n-údarás cineálcheadaithe a dheonaíonn ceadú, údaráis ar chucu atá foirmeacha le cur lena ndearbhaítear ceadú nó síneadh, nó lena ndiúltaítear nó lena dtarraingítear siar ceadú, nó scor cinntitheach den táirgeadh, arna n-eisiúint i dtír eile.

(1) Mar atá sainmhínithe sa Rún Comhdhlúite maidir le Déanamh Feithiclí (R.E.3.), is é sin doiciméad ECE/TRANS/WP.29/78/Rev.6, mír 2 – www.unece.org/trans/main/wp29/wp29wgs/wp29gen/wp29resolutions.html

(2) De réir bhrí an Choinbhinsiúin um Thrácht ar Bhóithre (Vín, 1968, airteagal 1, fomhíreanna (t) agus (u)).

(3) Féadfaidh an mhais T agus R agus an uasmhais is incheadaithe go teicniúil a bheith níos mó ná an uasmhais is incheadaithe go teicniúil a fhorordaítear le reachtaíocht náisiúnta.

(4) Féadfaidh an mhais T agus R agus an mhais atá incheadaithe go teicniúil a bheith níos mó ná an uasmhais is incheadaithe go teicniúil a fhorordaítear le reachtaíocht náisiúnta.

(5) Atáirgtear sainuimhreacha na bpáirtithe conarthacha i gComhaontú 1958 in Iarscríbhinn 3 a ghabhann leis an Réiteach Comhdhlúite maidir le Déanamh Feithiclí (R.E.3); doiciméad ECE/TRANS/WP.29/78/Rev. 6, Iarscríbhinn 3- www.unece.org/trans/main/wp29/wp29wgs/wp29gen/wp29resolutions.html.